# Тайвань президентын сайлаулар (2024)

2024 елда Тайвань (Кытай Республикасы) президентын сайлаулар (кыт. 2024年中華民國總統選舉) ― 2024 елның 13 гыйнварында парламент сайлаулары белән бер үк вакытта узган. Сайлауларда илнең яңа президенты һәм вице-президенты сайланган. Хәзерге президент Цай Инвэнь инде бу вазифада ике срок булганга күрә, сайлауга кандидатурасын куя алмаган.
Сайлауларда 40,05 % тавыш җыйган, идарә итүче Демократик прогрессив партиядән кандидат Лай Циндэ җиңгән, ул Тайвань бәйсезлеге һәм АКШ белән якынаю тарафдары буларак билгеле. Президент инаугурациясе 2024 елның 20 маена планлаштырылган.

# Тайвань президентын сайлаулар (2024)
## Сайлау системасы

Кытай Республикасының 40 яшьтән ким булмаган гражданы Президент итеп сайланырга мөмкин. Шул ук таләп бер үк вакытта сайлана торган вице-президентка да кагыла. Президентның вәкаләтләре дүрт ел тәшкил итә, һәм бер үк кеше бер тапкыр яңадан сайлана ала.
Тайваньның йорт хуҗалыклары реестрында тавыш бирү хокукы булган гражданнарны исәпкә алу автомат рәвештә алып барыла. Әгәр дә граждан чит илдә яшәмәсә, тавыш бирү өчен аерым теркәлергә кирәк түгел. Тавыш бирү мөмкинлеге 20 яшьтән бирелә.

# Тайвань президентын сайлаулар (2024)
## Кандидатлар

Билгеләнгән вакытка кандидатлар буларак өч кеше теркәлгән. Президентлыкка барлык кандидатлар да элек махсус округлар мэрлары вазифаларын биләгәннәр. Сайлауларда Тайваньның иң зур партияләреннән өч кандидат катнаша: Демократик прогрессив партиядән Лай Циндэ, Гоминьдан партиясеннән Хоу Юи һәм Тайвань халык партиясеннән Кэ Вэньчжэ.

# Тайвань президентын сайлаулар (2024)
## Кандидатлар
### Демократик прогрессив партия

Кандидатлар:
* Лай Циндэ, Тайвань (Кытай Республикасы) вице-президенты (2020—х. в.); Тайвань (Кытай Республикасы) премьер-министры (2017—2019); Тайнань мэры (2010—2017). Сәяси карьерасын башлаганчы табиб булып эшләгән.
Демократик прогрессив партия :
| Лай Циндэ | Сьяу Бикхим |
| президентлыкка | вице-президентлыкка |
| Тайвань (Кытай Республикасы) вице-президенты (2020—Калып:Н.в.) | Тайваньның АКШтагы вәкиле (2020—2023) |

# Тайвань президентын сайлаулар (2024)
## Кандидатлар
### Гоминьдан

Кандидатлар:
* Хоу Юи, Яңа Тайбэй мэры (2018—х. в.). Сәяси карьерасын башлаганчы полициядә эшләгән.
Гоминьдан :
| Хоу Юи | Чжао Шаокан |
| президентлыкка | вице-президентлыкка |
| Яңа Тайбэй мэры (2018—х. в.) | парламент депутаты (1987—1991, 1993—1994) |

# Тайвань президентын сайлаулар (2024)
## Кандидатлар
### Тайвань халык партиясе

Кандидатлар:
* Кэ Вэньчжэ, «Тайвань халык партиясе»н нигезләүче һәм рәисе (2019—х. в.); Тайбэй мэры (2014—2022). Сәяси карьерасын башлаганчы табиб булып эшләгән.
Тайвань халык партиясе :
| Кэ Вэньчжэ | У Синьин |
| президентлыкка | вице-президентлыкка |
| Тайбэй мэры (2014—2022) | парламент депутаты (2022—х. в.) |

# Тайвань президентын сайлаулар (2024)
## Нәтиҗәләр

| Кандидатлар | Кандидатлар | Партия | Тавышлар | % |
| президент | вице-президент | Партия | Тавышлар | % |
| Лай Циндэ | Сьяу Бикхим | Демократик прогрессив партия | 5 586 019 | 40,05 |
| Хоу Юи | Чжао Шаокан | Гоминьдан | 4 671 021 | 33,49 |
| Кэ Вэньчжэ | У Синьин | Тайвань халык партиясе | 3 690 466 | 26,46 |
| Гомуми мәгълүмат |||||
| Дөрес дип табылган бюллетеньнар | Дөрес дип табылган бюллетеньнар | Дөрес дип табылган бюллетеньнар | 13 947 506 | 99,28 |
| Гамәлдән чыгарылган бюллетеньнар | Гамәлдән чыгарылган бюллетеньнар | Гамәлдән чыгарылган бюллетеньнар | 100 804 | 0,72 |
| Барлык тавыш | Барлык тавыш | Барлык тавыш | 14 048 310 | 100 |
| Сайлаучылар саны/Катнашу | Сайлаучылар саны/Катнашу | Сайлаучылар саны/Катнашу | 19 548 531 | 71,86 |